વડોદરા : વડોદરાના રાજવી ગાયકવાડ પરિવાર દ્વારા લક્ષ્મીવિલાસ પેલેસના દરબાર હોલમાં ગાયકવાડી શાસનથી જ ગણપતિની સ્થાપના કરવામાં આવે છે. સામાન્ય જનતા પણ આ ગણપતિના દર્શન કરી શકે તે માટે ગણપતિ મહોત્સવના છેલ્લા પાંચ દિવસ માટે મહેલમાં લોકોને દર્શન માટે પ્રવેશ આપવામાં આવે છે. પેલેસ ખાતે ગણપતિ દર્શન માટે આજથી રવિવાર સુધી બપોરે ૩થી સાંજે ૫-૩૦ વાગ્યા સુધી આમ જનતા પણ અહીં દર્શન માટે જઇ શકશે.